cyanic-selkie/wikianc huggingface dataset:
สิ่งมีชีวิตดัดแปรพันธุกรรม
ประโยชน์
ผลิตภัณฑ์จีเอ็มโอนั้นมีความหลากหลายอย่างมาก ซึ่งรวมไปถึงสัตว์ทีได้รับการดัดแปรพันธุกรรมโดยวิธีสร้างดีเอ็นเอลูกผสมเช่น หนู, ปลา พืชดัดแปรพันธุกรรม หรือจุลินทรีย์หลายชนิดเช่นแบคทีเรีย และเชื้อรา สาเหตุของการผลิตและการใช้ผลิตภัณฑ์จีเอ็มโอนั้นมีหลายประการด้วยกัน โดยมีประการสำคัญคือการใช้ผลิตภัณฑ์เหล่านี้ในการวิจัยเพื่อตอบคำถามเชิงพิ้นฐานหรือเชิงประยุกต์ของชีววิทยาและวิชาแพทยศาสตร์ ซึ่งนำไปสู่การผลิตเอนไซม์ทางเภสัชกรรมและอุตสาหกรรม และการนำไปใช้โดยตรง (ซึ่งมักตกเป็นที่วิพากษ์วิจารณ์) เพื่อการพัฒนาสุขภาพของมนุษย์ (เช่น การบำบัดยีน) หรือผลผลิตทางเกษตรกรรม (เช่น ข้าวสีทอง) นิยามของคำว่า "สิ่งมีชีวิตดัดแปรพันธุกรรม" ไม่จำเป็นที่จะต้องรวมไปถึงการบรรจุยีนเป้าหมายจากสายพันธุ์หนึ่งไปยังอีกสายพันธุ์หนึ่งเสมอไป ยกตัวอย่างเช่น ยีนจากแมงกะพรุน ประกอบไปด้วยโปรตีนเรืองแสงสีเขียว (Green Fluorescent Protein) ซึ่งสามารถนำไปเชื่อมต่อกับยีนอื่นโดยตรงได้และทำให้ยีนนี้สามารถแสดงลักษณะร่วมกันกับยีนของสัตว์เลี้ยงลูกด้วยนมเพื่อระบุถึงตำแหน่งของโปรตีนที่ถูกสร้างขึ้นโดยยีนที่มีโปรตีนเรืองแสงสีเขียว เชื่อมอยู่ในเซลล์ของสัตว์เลี้ยงลูกด้วยนม วิธีการเหล่านี้รวมถึงวิธีการอื่น ๆ ล้วนเป็นเครื่องมือที่มีประโยชน์ และสำคัญอย่างยิ่งสำหรับนักชีววิทยาในหลาย ๆ สาขาการวิจัย รวมไปถึงผู้ที่ศึกษากลไกของมนุษย์และโรคอื่น ๆ หรือกระบวนการพื้นฐานเชิงชีววิทยาในเซลล์ยูคาริโอตและโพรคาริโอต
สัตว์ดัดแปรพันธุกรรม
สัตว์ที่ถูกใช้เป็นแบบพันธุกรรมในการวิจัยทางพันธุศาสตร์มักจะเป็นแมลงวันผลไม้ที่ได้รับการดัดแปรพันธุกรรม ซึ่งพวกมันถูกใช้เพื่อการศึกษาผลกระทบของการเปลี่ยนแปลงทางพันธุกรรมที่อยู่ในการพัฒนา สาเหตุที่แมลงวันถูกใช้ในการทดลองมากกว่าสัตว์อื่นก็เนื่องมาจากเหตุผลทางจริยธรรม, สามารถเพาะพันธุ์ได้ง่าย ทั้งยังเป็นเพราะว่าจีโนมของแมลงวันนั้นค่อนข้างที่จะเรียบง่ายกว่าสัตว์ที่มีกระดูกสันหลัง
พืชดัดแปรพันธุกรรม
พืชดัดแปรพันธุกรรมถูกพัฒนาขึ้นมาเพื่อใช้ในหลาย ๆ วัตถุประสงค์ ได้แก่ความต้านทานต่อแมลง, ยากำจัดวัชพืชและสภาพสิ่งแวดล้อมที่เลวร้าย เพื่อเพิ่มระยะเวลาที่พืชสดใหม่ เพิ่มคุณค่าทางโภชนาการ ฯลฯ ตั้งแต่การเพาะปลูกพืชดัดแปรพันธุกรรมเชิงพาณิชย์ครั้งแรกในปี พ.ศ. 2539 พืชดัดแปรพันธุกรรมที่ทนทานต่อยากำจัดวัชพืชกลูโซฟิเนทและไกลโฟเซท และพันธุ์ที่สามารถผลิตพิษบีที ซึ่งเป็นสารกำจัดแมลง มียอดขายสูงและครองตลาด ไม่นานมานี้ พืชดัดแปรพันธุกรรมสายพันธุ์ใหม่มีทีท่าที่จะให้ผลกำไรกับลูกค้า และวัตถุประสงค์ทางอุตสาหกรรมนั้นพร้อมแล้วที่จะเข้าสู่ตลาด
ในเมื่อพืชดัดแปรพันธุกรรมเติบโตขึ้นมาในทุ่งเปิด จึงจะพบปัญหาเกี่ยวข้องกับความเสี่ยงเชิงสภาพแวดล้อม ดังนั้น ประเทศส่วนใหญ่จึงต้องให้นักศึกษาตรวจความปลอดภัยเชิงชีวภาพก่อนที่จะได้รับการอนุมัติพืชดัดแปรพันธุกรรมสายพันธุ์ใหม่ ซึ่งมักตามมาด้วยการตรวจดูเพื่อค้นหาผลกระทบทางสิ่งแวดล้อม
โดยเฉพาะในทวีปยุโรป ที่การอยู่ร่วมกันของพืชดัดแปรพันธุกรรมและพืชธรรมดานั้นทำให้เกิดข้อกังวลมากมาย เนื่องจากมีตัวบทกฎหมายเฉพาะตัวสำหรับพืชดัดแปรพันธุกรรม และความต้องการสูงของลูกค้าที่มีอิสระในการเลือกอาหารที่มีผลิตภัณฑ์ดัดแปรพันธุกรรมหรือไม่ การชั่งตวงวัดนั้นมีความจำเป็นในการแยกแยะพืชดัดแปรพันธุกรรมและพืชอินทรีย์ทั่วไปและอาหารที่ได้มา
การกำกับ
การกำกับพันธุวิศวกรรมเกี่ยวข้องกับแนวทางที่รัฐบาลใช้ประเมินและจัดการความเสี่ยงที่สัมพันธ์กับการใช้เทคโนโลยีพันธุวิศวกรรมและการพัฒนาและการออกสิ่งมีชีวิตดัดแปรพันธุกรรม รวมถึงพืชดัดแปรพันธุกรรมและปลาดัดแปรพันธุกรรม มีข้อแตกต่างในการกำกับจีเอ็มโอในแต่ละประเทศ การกำกับต่างกันมากในแต่ละประเทศขึ้นอยู่กับการใช้ผลิตภัณฑ์พันธุวิศวกรรมตามเจตนา ตัวอย่างเช่น โดยทั่วไปทางการที่รับผิดชอบด้านความปลอดภัยของอาหารจะไม่ทบทวนพืชที่มิได้เจตนาให้เป็นอาหาร สหภาพยุโรปแยกระหว่างการอนุมัติให้เพาะปลูกในสหภาพยุโรปและการอนุมัติสำหรับนำเข้าและแปรรูป แม้สหภาพยุโรปอนุมัติให้เพาะปลูกจีเอ็มโอไม่กี่ชนิด แต่มีจีเอ็มโอหลายชนิดที่ได้รับอนุมัติให้นำเข้าและแปรรูป การเพาะปลูกจีเอ็มโอจุดชนวนการถกเถียงเกี่ยวกับการอยู่ร่วมกันของพืชจีเอ็มและมิใช่จีเอ็ม แรงจูงใจสำหรับการเพาะปลูกพืชจีเอ็มแตกต่างกันขึ้นอยู่กับการกำกับการอยู่ร่วมกัน
นิกกี ครอส
นิโคลา เกลนครอส (Nicola Glencross; 21 เมษายน ค.ศ. 1989) เป็นนักมวยปล้ำอาชีพชาวสกอต ปัจจุบันเซ็นสัญญากับ WWE ภายใต้ชื่อ นิกกี ครอส (Nikki Cross) เป็นอดีตหนึ่งในสมาชิกของกลุ่มแซนิตี
พ.ศ. 107
พุทธศักราช 107 ใกล้เคียงกับ ก่อน ค.ศ. 437
เฮลซิงเงอร์
เฮลซิงเงอร์ (Helsingør, [helse̝ŋˈøɐ̯ˀ]) เป็นเมืองในประเทศเดนมาร์ก ตั้งอยู่ทางตอนเหนือของเกาะเชลลันด์ เกาะทางตะวันออกของประเทศเดนมาร์ก เมืองมีประชากร 46,300 คน (1 มกราคม ค.ศ. 2012) เป็นที่ตั้งของปราสาทครอนบอรย์ ซึ่งเป็นฉากสำคัญของบทละครเรื่องแฮมเล็ตของเช็กสเปียร์
โนโซมิ โมโมอิ
โนะโซะมิยังเป็นที่รู้จักกว้างขวาง เพราะเข้าสู่วงการภาพยนตร์ลามกอนาจารเมื่ออายุเพียงยี่สิบสามปี แต่หนึ่งปีให้หลัง ก็ถูกแทงแล้วเผาจนถึงแก่ความตาย โดยที่ปัจจุบันยังหาสาเหตุมิได้
ต้นชีวิต
โนะโซะมิเกิดที่กรุงโตเกียวเมื่อวันที่ 23 กันยายน 2521 เข้าเรียนโรงเรียนมัธยมศึกษาตอนต้นที่จังหวัดนะงะโนะ ณ ที่นั้น เธอมีเพื่อนซึ่งสนิทสนมกันเป็นอันมาก แม้สำเร็จการศึกษาแล้วก็ยังไปมาหาสู่กันเสมอ
เมื่อสำเร็จมัธยมศึกษาแล้ว โนะโซะมิทำงานซึ่งเธอว่าเป็น "งานธรรมดาสามัญมาก" โดยพรรณนาชีวิตประจำวันของตนเองในเวลานั้นว่า "ฉันเคยตื่นตอนเช้าเวลา 5:30 เพื่อเตรียมตัวไปทำงาน และฉันไม่มีเวลากระทั่งแต่งหน้าที่ทำผม...แต่งานนั้นเป็นจำพวกที่ฉันต้องใช้เวลาส่วนมากอยู่ตัวคนเดียว ก็เลยไม่ค่อยเป็นปัญหาสำหรับฉันสักเท่าไร" ทว่า เธอไม่ต้องการใช้ชีวิตเช่นนั้น เธอต้องการทรัพย์สินเงินทองมากขึ้น จึงคอยมองหางานใหม่เรื่อย ๆ แต่ก็ไม่พบ จนกระทั่งมีตัวแทนอุตสาหกรรมภาพยนตร์ลามกอนาจารซึ่งมีสำนักอยู่ในย่านชินจุกุมาพบเข้า ด้วยความที่มีใจจะหางานใหม่อยู่แล้ว เธอจึงตกลงรับเล่นภาพยนตร์ให้
การปรากฏตัวครั้งแรกในวงการภาพยนตร์ลามกอนาจาร
ผลงานชิ้นแรกของโนะโซะมิเป็นของค่ายด็อกมา (Dogma) จำหน่ายเมื่อเดือนเมษายน 2544 เวลานั้น โทจิโระ (Tohjiro) ผู้กำกับภาพยนตร์ลามกอนาจาร ให้คำแนะนำแก่โนะโซะมิว่า "เธอควรบ้ากามกว่านี้หน่อย" และโนะโซะมิกล่าวว่า เธอจดจำคำแนะนำดังกล่าวได้จนขึ้นใจ เป็นคำแนะนำที่ช่วยให้เธอลดความกระดากอายทั้งในและนอกโลกภาพยนตร์ได้เป็นอย่างดี
ต่อมาในเดือนธันวาคม 2544 โนะโซะมิได้แสดงในตอนที่สี่ของภาพยนตร์ชุดเชิงสารคดีซึ่งค่ายวีไอพี (VIP) ผลิตออกจำหน่ายเดือนละครั้ง ครั้นเดือนมกราคม 2545 เธอก็ได้แสดงภาพยนตร์ของค่ายบาซูกา (Bazooka) ในเครือบริษัทมีเดียสเตชัน (Media Station) เรื่อง เวอร์ชวลบรอเธล (Virtual Brothel)  รับบทเป็นหญิงโสเภณีวัยเยาว์ซึ่งเรียนรู้การค้าประเวณีจากรุ่นพี่ยุกะริ ซะกุระดะ (Yukari Sakurada) ภาพยนตร์เรื่องนี้ยังเชื้อเชิญผู้ชมให้เปรียบเทียบกามปฏิบัติของยุกะริผู้เจนโลกกับของโนะโซะมิมือใหม่ด้วย
ปรากฏว่า โนะโซะมิมีความสุขกับอาชีพใหม่นี้เป็นอันมาก เธอกล่าวถึงผลงานเรื่องแรก ๆ ของเธอว่า "ตอนแรก ๆ ฉันสนุกสนานมากเลยค่ะ ไม่รู้สึกเหน็ดเหนื่อยสักนิด" นอกจากนี้ เธอยังต่างจากนักแสดงภาพยนตร์ลามกอนาจารคนอื่น ๆ ตรงที่พวกเขาใฝ่หาเวลาว่าง แต่เธอใฝ่หาโอกาสที่จะได้แสดงอยู่เรื่อย ๆ
ในเดือนพฤษภาคม 2545 นั้น โนะโซะมิได้แสดงในตอนที่สามของภาพยนตร์ชุดเรื่อง ฟอร์ซฟูลเอกซ์ฮิบิชันนิสติกเพลย์แมนิแอกซ์ (Forceful Exhibitionistic-Play Maniax)  ร่วมกับนักแสดงอีกสองคน ในภาพยนตร์นี้ ทั้งสามคนต้องกระทำอนาจารต่อหน้าธารกำนัลในสวนสาธารณะ อาคารสำนักงาน และบ่อนพนัน
การทำงานในช่วงหลัง
ในเดือนกรกฎาคม 25425 นั้น เธอจึงได้แสดงภาพยนตร์ที่มีเนื้อเรื่องเช่นนั้น ชื่อ ปอปูลาร์แอกเทรสเซสฟักกิงเวอร์จินบอยส์ (Popular Actresses Fucking Virgin Boys)  เนื้อหาเป็นไปอย่างที่ชื่อเรื่องบอก คือ โนะโซะมิกับนักแสดงหญิงอีกสองคนร่วมประเวณีกับชายหลายคนซึ่งไม่เคยผ่านกิจกรรมทางเพศมาก่อน ในจำนวนนี้ เป็นทั้งนักศึกษามหาวิทยาลัยและชายวัยกลางคน ต่อมาในเดือนสิงหาคม 2545 เธอได้เล่นเนื้อเรื่องทำนองเดียวกันอีกในภาพยนตร์แนวสารคดีชื่อ โฮมเดลิเวอรีคอลเกิร์ล (Home Delivery Call Girl)  โดยที่เธอไปปรากฏตัวที่บ้านของฝ่ายชายและร่วมประเวณีกัน อนึ่ง โนะโซะมิยังแสดงภาพยนตร์แนวหลงใหลในอวัยวะ (fetishism) ด้วย เพราะเรื่อง ลาวีอ็องโนส (La Vie En Nose)  ซึ่งค่ายซีเนเมจิก (CineMagic) เผยแพร่เมื่อปี 2549 หลังจากที่เธอถึงแก่ความตายแล้ว มีเนื้อหาเกี่ยวกับความหลงใหลในจมูกจนกำหนัด
สำหรับชีวิตส่วนตัวนั้น โนะโซะมิแสวงหาความสำราญใจจากกามกิจทั้งในและนอกการแสดง ครั้งหนึ่งเธอกล่าวว่า "เอากันทุกวันก็ไม่เห็นเป็นไร" โนะโซะมินั้นได้รับความนิยมอย่างยิ่งยวด ถึงขนาดที่มีผลงานเดือนละสิบเรื่อง แต่ก็ทำให้เธอเหนื่อยล้า ถึงขนาดที่แสดงความอิดโรยทั้งในการให้สัมภาษณ์และในการสนทนาส่วนตัว เธอบอกผู้สัมภาษณ์ว่า "...ทีแรกก็สนุกมาก ๆ ล่ะ แต่เดี๋ยวนี้เหนื่อยมาก อันที่จริง ฉันว่าตอนนี้ฉันหักโหมเกินไปนะ ก็เลยอยากพักผ่อนให้ดีสักครั้ง มากกว่าอยากได้เงิน" เธอกล่าวอีกว่า "ก็เหมือนที่เคยบอกค่ะ ฉันเพลิดเพลินในการถ่ายทำมาก บางทีฉันก็คิดว่า มันยากและเหนื่อยอยู่ แต่ความสนุกนี่มากกว่าโขเลย"
ภายหลัง เพื่อนคนหนึ่งของโนะโซะมิกล่าวว่า โนะโซะมิเตรียมสมรส ออกจากอุตสาหกรรมภาพยนตร์ลามกอนาจาร แล้วประกอบอาชีพเป็นนักแสดงละครเวทีแทน โนะโซะมิยังได้ตั้งวงดนตรีกับเพื่อนักแสดงคนอื่นและออกผลงานเพลงเป็นซีดีสองชุดเมื่อปี 2545 ด้วย
การตาย
ในช่วงที่ชีวิตของโนะโซะมิกำลังรุ่งโรจน์อยู่นั้นเอง วันที่ 12 ตุลาคม 2545 มีผู้พบเธอนอนตายอยู่ริมแม่น้ำนะไร (Narai) ซึ่งไหลผ่านเมืองชิโอะจิริ จังหวัดนะงะโนะ ใกล้กันนั้นมีซากรถยนต์ถูกเผาจนดำเมี่ยม และในรถนั้นมีศพเพื่อนชายของเธอ ศพทั้งของโนะโซะมิและชายคนดังกล่าวถูกเผาจนเป็นตอตะโกเช่นกัน
เจ้าพนักงานตำรวจชันสูตรแล้วพบว่า โนะโซะมิถูกแทงหกครั้ง ก่อนถูกน้ำมันรถราด และเผาทิ้งในบริเวณที่ห่างจากรถยนต์นั้นไปราวสิบเมตร ศพทั้งสองไหม้เกรียมถึงขนาดที่ต้องใช้เวลาหลายชั่วโมงจึงตรวจพิสูจน์ได่ว่าใครเป็นใคร เจ้าพนักงานยังเห็นว่า เป็นไปได้ว่าโนะโซะมิกับเพื่อนชายตกลงกระทำอัตวินิบาตกรรมด้วยกัน โดยที่เพื่อนชายของเธอช่วยให้เธอถึงแก่ความตายก่อน แล้วเผาตัวเองตายในรถ
ต่อมา มีรายงานว่า ชายคนดังกล่าวเป็นลูกจ้างบริษัทแห่งหนึ่งในจังหวัดนะงะโนะ และหนังสือพิมพ์ ไมนิชิชิมบุง (Mainichi Shimbun)  ลงข่าวว่า "ดูเหมือนว่า โนะโซะมิมีบางสิ่งบางอย่างที่ดาราหนังโป๊ญี่ปุ่นนับหมื่นนับแสนคนไม่มี และด้วยวัยเพียงยี่สิบสี่ เธอกำลังก้าวขึ้นสู่จุดสูงสุดแห่งโลกก่อนจะตกลงสู่จุดจบอันชวนอเนจอนาถใจ"
หลายเดือนหลังจากมรณกรรมดังกล่าว บิดามารดาของชายผู้ตายแถลงคัดค้านข้อสรุปของเจ้าพนักงานตำรวจที่ว่า ผู้ตายทั้งสองตกลงทำอัตวินิบาตกรรมกัน และชี้ว่า มีพยานหลักฐานหลายอย่างไม่สอดคล้องกับข้อสรุปนี้ บิดามารดาของชายผู้ตายฟ้องเจ้าพนักงานตำรวจท้องถิ่นเป็นจำเลย แต่ถูกยกฟ้อง นอกจากนี้ เมื่อบริษัทประกันภัย เช่น บริษัทประกันชีวิตซุมิโตะโมะ (Sumitomo Life Insurance) บอกปัดไม่ใช้เงินจำนวนหนึ่งให้ เพราะถือว่าบุตรเสียชีวิตจากอัตวินิบาตกรรม บิดามารดาของชายผู้ตายก็ฟ้องบริษัทประกันภัยด้วย ครั้นเดือนตุลาคม 2549 ศาลแพ่งจังหวัดนะงะโนะวินิจฉัยให้บิดามารดาของชายผู้ตายชนะคดี โดยศาลเห็นว่า ความตายของผู้ตายทั้งสองเป็นผลมาจากการกระทำของบุคคลภายนอก มิใช่พวกเขาทำตัวเอง แต่คดีอาญานั้นไม่มีความคืบหน้าเลย
คลาสสิก
คลาสสิก (classic) อาจหมายถึง
ยูแอนด์ไอ (เพลงเลดีกากา)
ยูแอนด์ไอ (You and I มักเขียนว่า Yoü and I) เป็นเพลงโดยศิลปินอเมริกันเลดีกากา จากสตูดิโออัลบั้มบอร์นดิสเวย์ เขียนโดยเลดีกากา ผลิตโดย เลดี้ กาก้าและโรเบิร์ต จอห์น ถูกเปิดตัวครั้งแรกเดือนเมษายน 2554 มิวสิกวิดีโอปล่อยในวันที่ 17 สิงหาคม 2011 แต่ในความเป็นจริงเลดี้ กาก้ามีกำหนดจะปล่อยมิวสิกวิดีโอในวันที่ 18 สิงหาคม 2011 แต่รูปภาพจากวิดีโอเพลงของเธอถูกเผยแพ่ในอินเทอร์เน็ตเป็นจำนวนมาก เธอจึงโกรธมากเลยปล่อยวิดีโอเร็วก่อนกำหนด
มิวสิกวิดีโอ
ฉากเริ่มที่กาก้าเดินจากนิวยอร์กเพื่อไปเนบราสก้าเป็นการสะท้อนถึงอดีตที่เธอกำลังมองอนาคตของเธอ กาก้าในชุดแบบ bionic อยู่ในทางที่จะไป Nebraska เพื่อจะกลับไปหา Luc ไม่ว่าเธอจะต้องเสี่ยงขนาดไหนเธอก็จะเดินไป ฉากรถไอศครีมและกาก้าล้มลงบนถนนขณะถือตุ๊กตาก็คือ เธอจะไม่ยึดติดกับอดีตสมัยเธอเป็นเด็กที่ถูกรังแกอีกต่อไป เพราะตอนนี้เธอมีความรักที่มันจะอยู่กับเธอตลอดไปและตลอดกาล ต่อมากาก้าในผมสีน้ำตาลนั่นคือกาก้าสมัยช่วงเป็น Stefani ก่อนอัลบั้ม The fame สมัยที่เธอยังอยู่กับ Luc จากนั้นเริ่มความสู่ช่วง The Fame โดย Luc (ในร่างนักวิทยาศาสตร์) พยายามเปลี่ยนกาก้าซึ่งอยู่ในร่างของเงือก เพราะเธอเริ่มอยู่กับครึ่งนึงในโลกแห่งความจริง และอีกครึ่งในโลกจินตนาการ (จาก twitter ที่กาก้าเคยบอกว่า Yüyi is between half reality and half fantasy)
ฉากตัดมาที่โรงนา น่าจะหมายถึง Luc เคยร้องเพลงต่างๆให้เธอฟัง แล้วตอนนี้กาก้ากลับมาร้องเพลงนี้ เพื่อจะขอให้เค้ากลับมาหาเธอ (ในเพลงจะมีท่อนที่บอกว่า On my birthday you sang me a heart of gold with a guitar humming and no clothes) ถึงตอนนี้ Luc พร้อมที่จะยอมรับเธอดั่งที่เธอเป็นนางเงือกที่อยู่ในครึ่งแห่งความจริง ครึ่งแห่งจินตนาการแล้ว โดยให้เห็นเป็นครึ่งมนุษย์ ครึ่งปลา จะเห็นว่า Luc รับเธอได้ก็เพราะในฉากที่นักวิทยาศาสตร์ ที่แทนตัว Luc มีเซ็กส์กับกาก้าที่เป็นเงือก ตอนนี้กาก้ายอมทำทุกอย่างเพื่อ Luc ตราบเท่าที่เธอยังสามารถเป็นตัวเธอเองเวลาอยู่กับเค้าได้อยู่ และเค้ายอมรับตรงนี้ได้ โดยจะเห็นได้จากเธอยอมเดินจาก New York เพื่อมาหา Luc โดยยังคงใส่ชุดแปลกประหลาดที่เป็นตัวเธอนั่นเอง
ฉากต่อมาเป็น Jo กับกาก้าที่ทุ่งข้าวโพดกับเปียโน หมายถึงกาก้าที่อยู่ตัวคนเดียว กำลังค้นหาตัวเอง ทั้งในฉากที่ Jo สูบบุหรี่และดื่มวิสกี้อย่างหนัก กาก้ายอมไปกับ Jo นั่นหมายถึงเธอรักตัวเธอเอง เธอยอมรับตัวเธอเอง และเธอก็เรียนรู้ว่าจะรักใคร และฉากกลับมาที่นักวิทยาศาสตร์ที่มีกาก้าอยู่ในหลอดแก้วพร้อมเทน้ำใส่ในหลอดนั้นหมายถึง Luc พร้อมที่จะสนับสนุนเธอ แม้ว่าตอนนี้เธอจะอยู่ในโลกแห่งความเป็นจริงหรือจินตนาการ Luc อยู่เคียงข้างไม่ว่าเธอจะเป็นเงือก ซึ่งจะเห็นได้ว่าเขากอดจุบ และมีความสุขดูเป็นอันหนึ่งอันเดียวกัน เพราะต่างยอมรับซึ่งกันและกันแล้ว ซึ่งกาก้าเคยบอกว่า ถ้าจะเป็นแฟนของเธอนั้น จะต้องยอมรับในสิ่งที่ตัวเธอเป็นให้ได้ และในท้ายสุด Luc ก็ทำได้ ที่กาก้ารัก Luc ได้อีกครั้งนั้นก็เพราะความรักที่เธอมีต่อตัวเอง (ในฉาก Jo และกาก้าในทุ่งข้าวโพด) ท้ายสุด กาก้าและ Luc ก็จบแบบมีความสุข พวกเขามีกันและกัน ไม่พยายามเปลี่ยนแปลงกัน และได้แต่งงานกัน
รายชื่อเพลง
Digital download
CD single
UK 7" picture disc
ปาติโมกข์
ปาติโมกข์ หมายถึง คัมภีร์ที่รวมวินัยของสงฆ์ 227 ข้อ คัมภีร์ที่ประมวลพุทธบัญญัติอันทรงตั้งขึ้นเป็นพุทธอาณา มีพุทธานุญาต ให้สวดในที่ประชุมสงฆ์ ทุกกึ่งเดือน เรียกกันว่า สงฆ์ทำอุโบสถ บทปาติโมกข์เหล่านี้ปรากฏอยู่ในพระวินัยปิฎก หมวดสุตตวิภังค์
มีพุทธานุญาตให้สวดปาติโมกข์ย่อได้ เมื่อมีเหตุจำเป็นอย่างใดอย่างหนึ่ง คือ
ข้อมูลเพิ่มเติม
มหาสางฆิกะ ปราติโมกษ์
เลมนอส
เลมนอส หรือ ลีมนอส (Λήμνος, Limnos; Lemnos) เป็นเกาะในประเทศกรีซ ตั้งอยู่ในทะเลอีเจียนทางตอนเหนือ มีพื้นที่ 477 กม² เป็นเกาะใหญ่เป็นอันดับ 8 ของประเทศกรีซ
ชาวกรีกได้เข้าไปอาศัยอยู่ที่เกาะนี้เมื่อประมาณ 800 ปีก่อนคริสต์ศักราช ต่อมาตกอยู่ใต้การปกครองของเปอร์เซีย จักรวรรดิโรมัน จักรวรรดิไบแซนไทน์ และจักรวรรดิออตโตมันตามลำดับ จนตกเป็นของประเทศกรีซในปี ค.ศ. 1913
ไวเบอร์
ในปัจจุบันไวเบอร์สามารถใช้งานได้ในระบบปฏิบัติการ iOS, Android OS และ Windows Phone ส่วนรุ่นสำหรับ Blackberry อยู่ระหว่างการพัฒนา
พ.ศ. 108
พุทธศักราช 108 ใกล้เคียงกับ ก่อน คริสต์ศักราช 436
แยกสำราญราษฎร์
แยกสำราญราษฎร์ เป็นสี่แยกจุดตัดถนนบำรุงเมืองและถนนมหาไชย ในพื้นที่เขตพระนคร กรุงเทพมหานคร ซึ่งสำราญราษฎร์เป็นชื่อที่ทางการตั้งให้แทนชื่อย่านที่เรียกดั้งเดิมว่า ประตูผี
ประตูผี
ประตูผีเป็นย่านการค้าเก่าแก่ของกรุงเทพฯ บริเวณริมคลองโอ่งอ่าง จุดตัดถนนมหาไชยและถนนบำรุงเมือง ระหว่างวัดเทพธิดารามกับวัดสระเกศ ได้ชื่อมาจากจากประตูเมืองที่เป็นเส้นทางสำหรับลำเลียงศพออกจากเขตประตูเมืองของกรุงเทพฯ (เกาะกรุงรัตนโกสินทร์) โดยเฉพาะเจาะจง ประตูผีมีบทบาทสำคัญต่อประวัติศาสตร์ของกรุงเทพมหานครในคราวที่มีประชาชนเสียชีวิตจากโรคระบาดเช่น อหิวาตกโรค จำเป็นต้องลำเลียงศพจำนวนมากผ่านประตูผีออกมาทำพิธีฌาปนกิจที่วัดสระเกศ
ปัจจุบัน
ปัจจุบันแยกสำราญราษฎร์เป็นแหล่งที่ตั้งของร้านอาหารประเภทอาหารริมทางจำนวนมาก โดยเฉพาะในเวลาค่ำคืน ที่ขึ้นชื่อได้แก่ ผัดไทย ที่ได้การแนะนำเป็นบิบกูร์มองด์จากมิชลินไกด์, บัวลอย, ขนมเบื้อง, เย็นตาโฟ และร้านอาหารตามสั่ง เป็นที่ตั้งของร้านเจ๊ไฝ ซึ่งได้ดาวมิชลินไกด์ และยังเป็นที่ตั้งโรงรับจำนำแห่งแรกในประเทศไทยอีกด้วย ซึ่งยังคงเปิดกิจการมาจนถึงปัจจุบัน
ท่อความร้อน
ท่อความร้อน ท่อความร้อน (Heat pipe) คืออุปกรณ์ที่ใช้ในการถ่ายเทความร้อนจากจุดหนึ่งไปยังจุดหนึ่ง โดยอาศัยหลักการถ่ายเทความร้อน (Heat transfer) ของเปลี่ยนแปลงสถานะของสารทำงาน (Working Fluid) ที่อยู่ภายในท่อที่มีอุณหภูมิแตกต่างกันโดยไม่อาศัยพลังงานจากภายนอก กล่าวคือท่อความร้อนสามารถทำงานได้ด้วยตัวของมันเอง ท่อความร้อนถูกประยุกต์ใช้เป็นอุปกรณ์ระบายความร้อน (Heat sink) เช่น ใช้เป็นอุปกรณ์ระบายความร้อนในเครื่องคอมพิวเตอร์ หรือจะใช้เป็นอุปกรณ์แลกเปลี่ยนความร้อน(Heat exchanger) ก็ได้เช่นกัน
ลักษณะโดยทั่วไปของท่อความร้อน
ท่อความร้อนโดยทั่วไปตัวท่อ (Wall) ทำจากโลหะ เช่น ทองแดง อะลูมิเนียม สแตนเลส เป็นต้น ภายในมีวัสดุพรุน (Wick) ทำจากโลหะเช่นเดียวกัน ส่วนใหญ่มีลักษณะเป็นตาข่าย หรือเป็นช่อง (Grooved) และยังมีสารทำงานบรรจุอยู่ภายใน เช่น น้ำ แอมโมเนีย โซเดียม เป็นต้น นอกจากนี้ท่อความร้อนมีลักษณะสำคัญอีกอย่างคือภายในเป็นสุญญากาศ (Vacuum)
ส่วนประกอบของท่อความร้อนและลักษณะการทำงาน
ท่อความร้อนประกอบไปด้วย 3 ส่วนหลักคือ ส่วนทำระเหย (Evaporator section) ส่วนกันความร้อน (Adiabatic section) และส่วนควบแน่น (Condenser section) ลักษณะการทำงานของท่อความร้อนคือท่อความร้อนจะรับเอาความร้อนจากภายนอกที่ส่วนทำระเหยถ่ายเทให้กับสารทำงาน เป็นผลให้สารทำงานเดือดกลายเป็นไอและไหลไปยังส่วนกันความร้อน จากส่วนกันความร้อนสารทำงานจะเคลื่อนที่ต่อไปยังส่วนควบแน่น ที่ส่วนควบแน่นสารทำงานในท่อความร้อนจะระบายความร้อนออกไปสู่ภายนอกผ่านผิวท่อ และควบแน่นกลับไปเป็นของเหลว และไหลวนกลับไปยังส่วนทำระเหยผ่านทางวัสดุพรุนเพื่อรับความร้อนอีกครั้ง
รายชื่อรหัสภาษา ISO 639-1
ตาราง ISO 639 บางส่วน
ตารางนี้ประกอบด้วยรหัสทั้งหมดของ: และบางส่วนของ: หมายเหตุ: สีในสดมภ์แรกแสดงถึงตระกูลภาษาในสดมภ์ที่สอง
พ.ศ. 109
พุทธศักราช 109 ใกล้เคียงกับ ก่อน คริสต์ศักราช 435
1 E-2 m
สำหรับการเปรียบเทียบอันดับของขนาด (orders of magnitude) หน้านี้เป็นเป็นรายชื่อความยาวที่อยู่ระหว่าง 1 ซม. และ 10 ซม. (10-2 ม. และ -1 ม.)
1 E-3 m|ความยาวน้อยกว่า 1 เซนติเมตร
การเปลี่ยนหน่วย
1 ซม. เท่ากับ:
ธรรมชาติ
1 E-1 m|ความยาวมากกว่า 1 เซนติเมตร
ขุนศึกพิศดารสะท้านโลก
ขุนศึกพิศดารสะท้านโลก (Meet the Spartans) เป็นภาพยนตร์ล้อเลียนสัญชาติอเมริกันค.ศ. 2008 ที่เขียนและกำกับโดยเจสัน ฟรีดเบิร์กและแอรอน เซลต์เซอร์ ถึงแม้ว่าจะได้รับเสียงวิจารณ์ในแง่ลบอย่างมาก ภาพยนตร์นี้ยังคงประสบความสำเร็จในบ็อกซ์ออฟฟิซ โดยได้รายได้ 84 ล้านดอลลาร์สหรัฐต่อต้นทุน 30 ล้านดอลลาร์สหรัฐ
การรุกรานไซปรัสของตุรกี
การรุกรานไซปรัสของตุรกี (Kıbrıs Barış Harekâtı; Τουρκική εισβολή στην Κύπρο) ซึ่งประเทศตุรกีใช้รหัสนามว่า ปฏิบัติการอัตติลา (Atilla Harekâtı) เริ่มดำเนินการในวันที่ 20 กรกฎาคม ค.ศ. 1974 ต่อเนื่องจากรัฐประหารในประเทศไซปรัสในวันที่ 15 กรกฎาคม ค.ศ. 1974
รัฐประหารครั้งนั้นสั่งการโดยรัฐบาลทหารกรีกและจัดฉากโดยกองกำลังพิทักษ์ชาติไซปรัส ร่วมกับเอโอกา-บี รัฐบาลทหารได้ขับประธานาธิบดีอัครมุขนายกมาการีโอสที่ 3 แห่งไซปรัส ออกจากอำนาจ แล้วแต่งตั้งนีโกส ซัมป์ซอน ให้ดำรงตำแหน่งแทน  จุดประสงค์ของรัฐประหารคือการรวม (enosis) ไซปรัสเข้ากับประเทศกรีซ   และการประกาศตั้งสาธารณรัฐเฮลเลนิกแห่งไซปรัส (Hellenic Republic of Cyprus)
ในเดือนกรกฎาคม ค.ศ. 1974 กองทัพตุรกีได้รุกรานและยึดพื้นที่ร้อยละ 3 ของเกาะก่อนจะมีการประกาศหยุดยิง คณะผู้ยึดอำนาจการปกครองกรีกล่มสลายและถูกแทนที่ด้วยรัฐบาลประชาธิปไตย ในเดือนสิงหาคม ค.ศ. 1974 กองทัพตุรกีเข้ารุกรานอีกครั้งและยึดพื้นที่เกาะได้ประมาณร้อยละ 36 แนวเส้นหยุดยิงตั้งแต่เดือนสิงหาคม ค.ศ. 1974 เป็นต้นมา กลายเป็นเขตกันชนของสหประชาชาติในประเทศไซปรัส และเรียกกันโดยทั่วไปว่าเส้นสีเขียว
ประชาชนประมาณ 150,000 คน (มากกว่าหนึ่งส่วนสี่ของประชากรประเทศไซปรัส และหนึ่งส่วนสามของประชากรชาวไซปรัสเชื้อสายกรีก) ถูกขับออกจากตอนเหนือของเกาะที่ซึ่งมีประชากรชาวไซปรัสเชื้อสายกรีกคิดเป็นร้อยละ 80 ไม่กี่ปีต่อมาใน ค.ศ. 1975 ชาวไซปรัสเชื้อสายตุรกีเกือบ 60,000 คน คิดเป็นครึ่งหนึ่งของประชากรชาวไซปรัสเชื้อสายตุรกี ถูกขับจากตอนใต้ไปยังตอนเหนือ การรุกรานของตุรกีสิ้นสุดลงด้วยการแบ่งแยกเกาะไซปรัสออกด้วยเส้นสีเขียวที่สหประชาชาติเฝ้าสังเกต และก่อตั้งเขตปกครองตนเองของชาวไซปรัสเชื้อสายตุรกีโดยพฤตินัยในตอนเหนือ ใน ค.ศ. 1983 สาธารณรัฐตุรกีแห่งนอร์เทิร์นไซปรัสประกาศเอกราช แม้ว่ามีเพียงประเทศตุรกีเพียงประเทศเดียวที่ให้การรับรองก็ตาม ประชาคมระหว่างประเทศถือว่าดินแดนนอร์เทิร์นไซปรัสคือดินแดนที่ตุรกียึดครองในสาธารณรัฐไซปรัส ประชาคมนานาชาติมองว่าการยึดครองดังกล่าวไม่ชอบด้วยกฎหมายระหว่างประเทศ โดยถือว่าเป็นการยึดครองดินแดนสหภาพยุโรปซึ่งไซปรัสเป็นสมาชิกอยู่
บรรดาผู้พูดภาษาตุรกีเรียกปฏิบัติการนี้ว่า "ปฏิบัติการสันติภาพไซปรัส" (Kıbrıs Barış Harekâtı) "ปฏิบัติการสันติภาพ" (Barış Harekâtı) หรือ "ปฏิบัติการไซปรัส" (Kıbrıs Harekâtı) เพราะพวกเขาอ้างว่าการดำเนินการของทหารตุรกีเป็นปฏิบัติการรักษาสันติภาพ
โทรทัศน์ในประเทศคีร์กีซสถาน
โทรทัศน์ในประเทศคีร์กีซสถาน ถือกำเนิดขึ้นเมือ พ.ศ. 2501 ในสมัย สาธารณรัฐสังคมนิยมโซเวียตคีร์กีซ KTR ทำการออกอากาศรายการเป็นภาษารัสเซีย
เอกชน
สถานีท้องถิ่น
พ.ศ. 110
พุทธศักราช 110 ใกล้เคียงกับ ก่อน ค.ศ. 434
การเวก
การเวก อาจหมายถึง
พ.ศ. 111
พุทธศักราช 111 ใกล้เคียงกับ ก่อน คริสต์ศักราช 433
ถนนปรินซ์ (ดะนีดิน)
ถนนปรินซ์ ดะนีดิน (มักจะสะกดคำผิดเป็น ถนนปรินเซส) เป็นถนนหลักในเมืองดะนีดิน ซึ่งเป็นเมืองที่ใหญ่เป็นอันดับ 2 ในเกาะใต้ ประเทศนิวซีแลนด์ ถนนนี้วิ่งจากทางทิศใต้ไปยังตะวันตกเฉียงใต้ เป็นระยะทาง 2 กิโลเมตร เริ่มจาก จตุรัสแปดเหลี่ยม Octagon ซึ่งอยู่ ณ จุดศูนย์กลางของเมือง ไปยัง ศูนย์กีฬารูปวงรี Oval sports ground ซึ่งตั้งใกล้กับสุสานทางตอนใต้ของเมือง ทางตอนเหนือของจตุรัสแปดเหลี่ยมมี ถนนจอร์จ George Street ซึ่งทอดขนานกับถนนปริ้นซ์ ไปทางทิศเหนือและตะวันออกเฉียงเหนือ เป็นระยะทาง 2.5 กิโลเมตร ถนนปริ้นซ์เป็นถนนที่ทอดตรงและเป็นเสมือนเขตเมืองที่ทอดยาวไปทางตะวันตกเฉียงเหนือ เป็นเขตแดนระหว่างตัวเมืองชั้นในและชานเมืองชั้นใน City Rise ส่วนหนึ่งของถนนซึ่งอยู่ทางตอนใต้ของจตุรัสแปดเหลี่ยม เป็นส่วนที่มีความชันมากที่สุดของเมืองและทอดผ่านย่านเบลล์ฮิลล์
มาร์กดาวน์
มาร์กดาวน์ (Markdown) คือรูปแบบภาษามาร์กอัปสำหรับแก้ไขหน้าเว็บ คิดค้นขึ้นโดย จอห์น กรูเบอร์ และ อารอน สวาร์ตซ เป็นภาษาที่อนุญาตให้ผู้เขียนใช้รูปแบบการจัดเนื้อหาที่ ง่ายต่อการอ่าน และง่ายต่อการเขียน จากนั้นตัวภาษาจะแปลงคำสั่งเหล่านี้เป็นภาษาเอกซ์เอชทีเอ็มแอล (หรือภาษาเอชทีเอ็มแอล) ภาษามาร์คดาวน์ได้รับส่วนใหญ่มาจากรูปแบบการจัดการเนื้อหาที่ใช้ในอีเมลทั่วไป
พ.ศ. 112
พุทธศักราช 112 ใกล้เคียงกับ ก่อน คริสต์ศักราช 432
ประเทศไทยในพาราลิมปิกฤดูร้อน 2008
ประเทศไทย เข้าร่วมการแข่งขันใน พาราลิมปิกฤดูร้อน 2008 ครั้งที่ 13 จัดขึ้น ณ กรุงปักกิ่ง ฮ่องกง ชิงเต่า ชิงหวงเต่า เซี่ยงไฮ้ และเฉิ่นหยาง สาธารณรัฐประชาชนจีน ระหว่างวันที่ 6 กันยายน ถึง 17 กันยายน พ.ศ. 2551 โดยได้เหรียญทั้งหมด 13 เหรียญ แบ่งออกเป็น 1 เหรียญทอง 5 เหรียญเงิน และ 7 เหรียญทองแดง
พ.ศ. 113
พุทธศักราช 113 ใกล้เคียงกับ ก่อน ค.ศ. 431
ปฐมชัย เสือสกุล
ปฐมชัย เสือสกุล (10 ตุลาคม พ.ศ. 2531 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองกลางให้กับพีที ประจวบในไทยลีก ก่อนหน้านั้นเขาค้าแข้งให้กับ ราชบุรี มิตรผลนานถึง 7 ฤดูกาล
ปฐมชัยเกิดที่อำเภอหันคา จังหวัดชัยนาท จบการศึกษาระดับมัธยมปลายจากโรงเรียนศึกษานารีวิทยา และศึกษาต่อที่วิทยาลัยนอร์ทกรุงเทพ ทำให้เขาได้เล่นให้กับสโมสรฟุตบอลวิทยาลัยนอร์ทกรุงเทพเป็นสโมสรแรก ต่อมาในปี พ.ศ. 2557 เขาได้ย้ายไปเล่นให้กับตราด เอฟซีในดิวิชัน 1 ก่อนที่ในปีถัดมา จะย้ายไปสระบุรี ซึ่งเป็นสโมสรน้องใหม่ในไทยลีก ด้วยสัญญา 2 ปี เขาเล่นฟุตบอลประกอบกับขายโดนัทเป็นอาชีพเสริม
อย่างไรก็ตามหลังจบฤดูกาล 2558 สระบุรีประกาศยุบทีม ทำให้นักเตะของสโมสรต้องกลายเป็นนักเตะไร้สังกัด ปฐมชัยจึงย้ายไปร่วมทีมราชบุรี มิตรผล และเป็นผู้เล่นคนสำคัญของทีมนับตั้งแต่นั้นเป็นต้นมา ในเดือนมิถุนายน พ.ศ. 2561 เขาได้ต่อสัญญากับราชบุรีไปจนถึงปี พ.ศ. 2563
การแต่งกายวินเทจ
เสื้อผ้าวินเทจ (vintage clothing) เป็นการนำเอาเสื้อผ้าที่เป็นของยุคก่อนซึ่งอาจจะเป็นเสื้อผ้ามือสองหรือไม่ก็เป็นเสื้อผ้ามือหนึ่งที่ตกยุคมาหลายปีแล้ว ส่วนมากจะใช้เรียกเสื้อผ้าที่ผ่านกาลเวลามาไม่น้อยกว่า 20 ปี
ปัจจุบันทั่วโลกให้ความสนใจในสินค้าวินเทจเป็นอย่างมากไม่ว่าจะเป็นเสื้อผ้า ข้าวของเครื่องใช้และหมายรวมไปถึงแนวคิดในการออกแบบ ดังจะเห็นได้จากการออกแบบสถาปัตยกรรมภายในหรือการออกแบบผลิตภัณฑ์ต่างๆที่นำเอาเรื่องราวของยุคสมัยที่ผ่านมาแล้วเป็นแนวคิดหลักในการสร้างสรรค์ผลงาน
การแต่งกายวินเทจ เป็นอีกตัวอย่างที่ชัดเจนต่อการตระหนักถึงความสำคัญของการลดปริมาณขยะซึ่งเกิดจากการบริโภคสินค้าเครื่องนุ่งห่ม
ลักษณะอันเด่นชัดของวินเทจ เช่น กางเกงขาก้วย พันทับด้วยผ้าขาวม้า ใส่เสื้อยันต์ ใช้กาบมะพร้าว การเคี้ยวหมากพลูแทนหมากฝรั่ง ดังกล่าวข้างต้นนี้ ถือเป็นวินเทจแขนงใหม่ ซึ่งพัฒนามาจากวินเทจสายแข็ง
โด๋ ถิ มิญ
โด๋ ถิ มิญ (Đỗ Thị Minh เกิดวันที่ 3 สิงหาคม ค.ศ. 1988–) เป็นหนึ่งในสมาชิกของวอลเลย์บอลหญิงทีมชาติเวียดนาม เธอเคยทำหน้าที่ร่วมกับสังกัด สโมสรวอลเลย์บอลไอเดียขอนแก่น ในการแข่งขันวอลเลย์บอลไทยแลนด์ลีก
พ.ศ. 114
พุทธศักราช 114 ใกล้เคียงกับ ก่อน ค.ศ. 430
พ.ศ. 115
พุทธศักราช 115 ใกล้เคียงกับ ก่อน ค.ศ. 429
มณฑลพายัพ
มณฑลพายัพ เป็นมณฑลหนึ่งในการปกครองส่วนภูมิภาคระบบมณฑลเทศาภิบาลของราชอาณาจักรสยาม ครอบคลุมพื้นที่ภาคเหนือตอนบน
ประวัติศาสตร์
ในปี พ.ศ. 2437 จากการที่หัวเมืองประเทศราชล้านนาถูกอังกฤษและฝรั่งเศสขนาบโอบล้อม พระบาทสมเด็จพระจุลจอมเกล้าเจ้าอยู่หัว จึงทรงกระกรุณาโปรดฯให้ 5 หัวเมืองประเทศราชล้านนา จัดขึ้นเป็นมณฑลลาวเฉียง
เมื่อวันที่ 30 มิถุนายน พ.ศ. 2443 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เปลี่ยนชื่อเป็นมณฑลตะวันตกเฉียงเหนือ แล้วจึงเปลี่ยนมาเป็นมณฑลพายัพ ในปลายปีเดียวกัน ซึ่งประกอบด้วย 6 หัวเมือง คือ
ต่อมาเมื่อวันที่ 1 เมษายน พ.ศ. 2459 พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้แยก เมืองนครลำปาง เมืองนครน่าน และเมืองนครแพร่ ออกเป็นจากมณฑลพายัพและให้จัดตั้งมณฑลมหาราษฎร์ โดยมีสำนักข้าหลวงใหญ่มณฑลตั้งอยู่ที่เมืองนครแพร่ และต่อมาเมื่อวันที่ 31 มีนาคม พ.ศ. 2469 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้ยุบมณฑลมหาราษฎร์ แล้วให้กับเข้ามารวมกันมณฑลพายัพตามเดิม
พ.ศ. 116
พุทธศักราช 116 ใกล้เคียงกับ ก่อน คริสต์ศักราช 428
3 ทหารเสือสาว (ละครโทรทัศน์)
3 ทหารเสือสาว เป็นละครโทรทัศน์ไทยโดยดัดแปลงมาจากนวนิยายชื่อเดียวกัน ประพันธ์โดย กิ่งฉัตร กำกับการแสดงโดย ผิน เกรียงไกรสกุล, อรรถพร ธีมากร และ บัณฑิต ทองดี นำแสดงโดย อธิชาติ ชุมนานนท์, อุรัสยา เสปอร์บันด์, ชาคริต แย้มนาม, ราศรี บาเล็นซิเอก้า, ปกรณ์ ฉัตรบริรักษ์ และ ภีรนีย์ คงไทย
มายาตวัน
มัทนา เธอคือนักข่าวสาวตัวเล็ก ๆ ที่มีความมุ่งมั่นแห่งสำนักพิมพ์สยามสาร ซึ่งได้รับมอบหมายจาก บ.ก.ให้ไปสัมภาษณ์ "เขตต์ตวัน" อดีตพระเอกหนุ่มชื่อดัง ที่หันหลังให้กับวงการบันเทิงและหันไปทำธุรกิจเสื้อผ้า ความท้าทายของการสัมภาษณ์อยู่ตรงที่เขตตวันเป็นคนไม่ชอบนักข่าว อีกทั้งยังมีอดีตเพื่อนสมัยเด็กของเขตต์ตวัน ที่คอยส่งข้อมูลเรื่องเขตต์ตวันมีส่วนพัวพันกับการตายของผู้หญิงคนหนึ่งและการค้าโสเภณี มัทนาจึงต้องใช้ความพยายามอย่างสูงกว่าจะได้ขอสัมภาษณ์ ด้วยความตั้งใจจริงและจริงใจของเธอ ทำให้งานเขียนชิ้นดังกล่าวประสบความสำเร็จอย่างมาก และทำให้เธอได้หัวใจอดีตพระเอกหนุ่มมาครองด้วย
มนต์จันทรา
นานครั้งที่พระจันทร์จะโผล่ให้เห็น แต่ทุกครั้งที่เห็นก็มักจะเป็นจันทร์เจ้าแห่งความหลัง จันทร์เอ๋ยจันทร์เจ้า ขอข้าวขอแกง กลายเป็น "มนต์จันทรา" เกาะยานกที่ฝั่งทะเลตะวันออก ไกลออกไปถึงเกาะพระฮามในน่านน้ำเขมร เป็นเรื่องระหว่างเขากับเธอ นักข่าวสาว กับ เจ้าพ่อกาสิโน
ไฮโดรซัว
ไฮโดรซัว (Hydrozoa) เป็นชั้นหนึ่งในไฟลัมไนดาเรียเป็นคลาสที่ประกอบด้วยสัตว์ประมาณ 3,000 ชนิด ส่วนใหญ่อยู่ในทะเล ระยะเมดูซาของไฮโดรซัวจะมีขนาดเล็กมาก และจะมีเยื่อบางๆ เรียกเยื่อวีลัม (Velum) ติดอยู่ตามขอบ ซึ่งเยื่อนี้จะไม่พบในระยะเมดูซาของไซโฟซัว แบ่งเป็นสองกลุ่มคือ ไฮโดรซัวที่อยู่เป็นตัวเดี่ยว ได้แก่ ไฮดรา En:Sarsia Liriope โกนีโอนีมัส และไฮโดรซัวที่อยุ่เป็นโคโลนี ได้แก่ โอบีเลีย กะพรุนไฟ (En:Physalia)
3 ทหารเสือสาว (ละครโทรทัศน์)
มนต์จันทรา
สาระวารี กับ สาระสมา พี่น้องฝาแฝดที่มีความหลังฝังใจตั้งแต่เด็ก ๆ เกี่ยวกับเรื่องการพนันโดยพ่อหลงการพนันอย่างหนักเสียเงินทางทรัพย์สิน จนกระทั่งแม่ไม่สบายสาระวารีไปขอเงินพ่อที่บ่อนเพื่อไปรักษาแม่ แต่พ่อไม่ให้แถมถูกพ่อตลาดไล่ตี "ษมา" ซึ่งอยู่ในเหตุการณ์เห็นเข้าก็นึกสงสารจึงให้เงินสาระวารี พอสาระวารีกลับถึงบ้านแม่ก็ได้เสียชีวิต ทำให้เธอมีความหลังฝังใจกับเรื่องการพนันอย่างมาก จนเมื่อเป็นนักข่าวแล้ว มีเหตุต้องทำข่าวเกี่ยวกับการเปิดบ่อนคาสิโน่ จึงทำให้สาระวารีกลับมาเจอกับษมาอีกครั้ง แต่เธอกลับจำเขาไม่ได้ ส่วนษมานั้นจำเธอได้แม่นยำ จึงรุกที่จะจีบเธออย่างเต็มที่ และด้วยภารกิจท้าทายที่เสี่ยงตาย จึงเป็นจุดเชื่อมโยงหัวใจของทั้งสอง
ฟ้ากระจ่างดาว
หญิงสาวแหงนมองท้องฟ้าด้วยความประหลาดใจนึกถึงคืนหนึ่งเมื่อสิบกว่าปีก่อน วันที่ซมซานหนีออกมาจากบ้านแม่ นึกถึงเมื่อสองคืนก่อนที่ดาวเริ่มส่องแสงแข่งกับเดือน สองคืนนั้นกับคืนนี้แตกต่างกันลิบลับ ต่างแม้ว่าจะเป็นท้องฟ้าเดิม ดาวดวงเดิม หากวินาทีนี้เมื่อก้าวไปกับชายหนุ่ม มีคณากลับไม่รู้สึกเจ็บปวด หวาดกลัวหรือคุมแค้นแต่อย่างไร ทุกย่างก้าวมีแต่ความมั่นใจและอบอุ่น ความมั่นใจแปลก ๆ เกิดขึ้นอย่างที่ไม่เคยรู้สึก ว่าทุกอย่างก้าวต่อไปนี้ เธอคงไม่ต้องเดินอย่างเดียวดาย คงไม่ต้องเดินอย่างอ้างว้าง
มีคณา นักข่าวสาวสายอาชญากรรม ตั้งปณิธานว่จะเป็นนักข่าว และจะนำเสนอข่าวเพื่อโค่นล้มพวกหากินกับการค้าผู้หญิงให้ได้มากที่สุด เมื่อมีคณาเรียนจบมหาวิทยาลัย เธอได้เข้าทำงานที่หนังสือพิมพ์สยามสาร และเธอได้เจอกับ มัทนา และสาระวารี ซึ่งมีปณิธานการทำงานเหมือนกัน จนกระทั่งวันหนึ่ง เธอต้องไปทำข่าวงานแฟชั่นโชว์การกุศลแทนมัทนา เพื่อนรักของเธอ ซึ่งต้องไปทำข่าวที่ต่างจังหวัด มีคณาไม่เคยชอบอะไรที่เธอตัดสินว่าเป็นเรื่องฟุ้งเฟ้อ ไฮโซ เธอพยายามเกี่ยงให้สาระวารีไปทำ แต่สาระวารีก็ติดทำข่าวในต่างจังหวัดเช่นกัน ในงานนี้ทำให้ได้พบกับ "พ.ต.ต.หิรัณย์" นายตำรวจหนุ่มหล่อ เก่งกาจ จากหน่วยงานนอกเครื่องแบบของ ป.ป.ส. และมีเหตุให้ทั้งสองต้องมาร่วมทำงานด้วยกัน พ.ต.ต.หิรัณย์ จึงฉวยโอกาสนี้ เริ่มสานสานความสัมพันธ์กับมีคณา พร้อมทั้งคลายปมในใจที่เธอเกลียดผู้ชายลง
ละครโทรทัศน์
มายาตวัน ถูกนำมาสร้างเป็นละครโทรทัศน์เรื่องแรกผลิตโดยบริษัทกันตนา ออกอากาศครั้งแรกเมื่อวันที่ 7 มิถุนายน พ.ศ. 2538 ต่อมา มนต์จันทรา ถูกสร้างมาเป็นละครโทรทัศน์เรื่องที่สอง ออกอากาศครั้งแรกเมื่อปี พ.ศ. 2544 นำแสดงโดย ฉัตรชัย เปล่งพานิช, กัญญารัตน์ จิรรัชชกิจ ออกอากาศทางช่อง 3 และเรื่องสุดท้าย ฟ้ากระจ่างดาว ออกอากาศครั้งแรกเมื่อวันที่ 27 มิถุนายน พ.ศ. 2548
และในปี พ.ศ. 2555 ได้นำกลับมาสร้างใหม่อีกครั้ง แต่ได้นำมาสร้างเป็น ซีรีส์สามทหารเสือสาว ผ่านนิยายรัก สามเรื่อง สามสไตล์ เรื่องแรก มายาตวัน อธิชาติ ชุมนานนท์ รับบทเป็น เขตต์ตวัน อุรัสยา เสปอร์บันด์ รับบท มัทนา เรื่องที่สอง มนต์จันทรา ชาคริต แย้มนาม รับบทเป็น ษมา ราศรี บาเล็นซิเอก้า รับบทเป็น สาระวารี และ ฟ้ากระจ่างดาว ปกรณ์ ฉัตรบริรักษ์ รับบทเป็น สารวัตรหิรัณย์ ภีรนีย์ คงไทย รับบทเป็น มีคณา
ดูเพิ่ม
3 ทหารเสือสาว
1 E+16 m²
1 E+16 m² เป็นอันดับของขนาดของสิ่งที่มีพื้นที่ระหว่าง 10,000 ถึง 100,000 ล้านตารางกิโลเมตร
พื้นที่ขนาดน้อยกว่า 1 หมึ่นล้านตารางกิโลเมตร
ตัวอย่าง
พื้นที่ขนาดมากกว่า 1 แสนล้านตารางกิโลเมตร
โยฮัน คริสทีอัน โรเซนมึลเลอร์
โยฮัน คริสทีอัน โรเซนมึลเลอร์ (Johann Christian Rosenmüller; 25 พฤษภาคม ค.ศ. 1771 – 28 กุมภาพันธ์ ค.ศ. 1820) เป็นนักกายวิภาคศาสตร์ชาวเยอรมัน ที่เกิดใกล้กับฮิลบูร์กเฮาเซน รัฐทือริงเงิน เขาเป็นบุตรของนักเทววิทยาชื่อโยฮัน เจออร์ก โรเซนมึลเลอร์ (ค.ศ. 1736–1815)
เขาได้รับการศึกษาจากมหาวิทยาลัยไลพ์ซิชและมหาวิทยาลัยแอร์ลังเงิน และในปี ค.ศ. 1794 ได้รับการแต่งตั้งเป็นบุคคลที่ผ่าศพเพื่อทำการตรวจร่างกายหรือกายวิภาค ในสถาบันทางกายวิภาคที่เมืองไลพ์ซิช ส่วนในปี ค.ศ. 1797 เขาได้รับปริญญาเอก และตั้งแต่ปี ค.ศ. 1802 จนกระทั่งเสียชีวิต เขาได้เป็นศาสตราจารย์วิชากายวิภาคศาสตร์และศัลยศาสตร์ที่มหาวิทยาลัยไลพ์ซิช
และในฐานะนักถ้ำวิทยาตัวยง เขาได้ให้การตั้งชื่อทวินามของ Ursus spelaeus สำหรับหมีถ้ำที่สูญพันธุ์ จากการวิเคราะห์กระดูกซึ่งพบใกล้หมู่บ้านมักเกนดอร์ฟ ทั้งนี้ เขาเป็นนักเขียนบทความเกี่ยวกับกายวิภาคศาสตร์และศัลยศาสตร์หลายเรื่อง รวมถึงมีคำเรียกชื่อกายวิภาคที่ตั้งตามนามสกุลของเขาดังนี้ :
เพชรตัดเพชร (รายการโทรทัศน์)
เพชรตัดเพชร เป็นรายการวาไรตี้โชว์รูปแบบการแข่งขันประชันร้องเพลงลูกทุ่ง ของเหล่าศิลปินไมค์ทองคำจากซีซั่นต่าง ๆ ที่จัดโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ที่จะมาประชันกันเพลงต่อเพลง ออกอากาศทางช่องเวิร์คพอยท์ ทุกวันอาทิตย์ ตั้งแต่เวลา 18.00 - 20.00 น. เริ่มออกอากาศครั้งแรกเมื่อวันที่ 19 มกราคม พ.ศ. 2563
รูปแบบและกติกาการแข่งขัน
เพชรตัดเพชร ซีซั่นที่ 1 เป็นการแข่งขันเพื่อหาเพชรที่ดีที่สุด จากเหล่าศิลปินไมค์ทองคำจากซีซั่นต่าง ๆ ที่จัดโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) โดยศิลปินหรือเพชรทั้ง 30 คน จะแบ่งออกเป็น 6 สี คือ สีเหลือง,สีแดง,สีน้ำเงิน,สีขาว,สีเขียว และ สีชมพู ดำเนินรายการโดย พัน พลุแตก โดยคณะกรรมการ ทั้ง 3 ท่าน ได้แก่ ครูสลา คุณวุฒิ, สุนารี ราชสีมา และ โน้ต เชิญยิ้ม โดยแต่ละท่านจะมีคนละ 100 คะแนน รวมเป็น 300 คะแนน คณะกรรมการมีสิทธิ์กดลบหรือบวกคะแนนได้ตลอดเวลา ถ้าเกิดนักร้องมีคะแนนเท่ากันจะต้องดวลเสียงสดเพื่อหาผู้เข้ารอบแต่ถ้าคะแนน​เท่ากัน​ทั้งกลุ่ม​จะต้องไปแข่งขัน​กันใหม่เพื่อหาผู้เข้ารอบ​ในแต่​ละรอบ โดยแบ่งเป็น 5 รอบ ดังนี้
เพชรตัดเพชรศึก 300 เป็นการรวมผู้เข้าแข่งขันที่ได้ 300 คะแนน มาแบ่งเป็น 4 ทีม ทีมละ4ท่าน โดยแต่ละทีมจะต้องทำคะแนนให้ได้ 300 คะแนน 3 ใน 4 คน ถ้าทำได้จะได้รับ "เข็มกลัดเพชร300" ศิลปินแต่ละทีมจะต้องส่งตัวแทนเพื่อร้องเพลงโจทย์ต่างๆ ได้แก่
เพชร300 เป็นการรวบรวมศิลปินลูกทุ่ง มาแข่งขันกันเป็นทีม ประกอบด้วยทีมละ4ท่าน โดยแต่ละทีมจะต้องทำคะแนนให้ได้ 300 คะแนน 3 ใน 4 คน ถ้าทำได้จะได้รับ "เข็มกลัดเพชร300" ศิลปินแต่ละทีมจะต้องส่งตัวแทนเพื่อร้องเพลงโจทย์ต่างๆ ได้แก่
'''เริ่มออกอากาศวันที่ 30 สิงหาคม พ.ศ. 2563 - 31 มกราคม พ.ศ. 2564'''
เพชรตัดเพชร ซีซั่นที่ 2 เป็นการแข่งขันเพื่อหาเพชรที่ดีที่สุดจากเวทีต่าง ๆ ที่จัดโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เช่น ไมค์ทองคำทุกซีซั่น, นักร้องสองไมค์, ไมค์หมดหนี้ นักร้องนำโชค, ไมค์ทองคำ​ 3​ ฤดู​ โดยศิลปินหรือเพชรทั้ง 35 คน จะแบ่งออกเป็น 7 สี คือ สีเหลือง,สีแดง,สีน้ำเงิน,สีขาว,สีเขียว,สีชมพู และ​ สีดำ​ ดำเนินรายการโดย พัน พลุแตก โดยคณะกรรมการ ทั้ง 3 ท่าน ได้แก่ ครูสลา คุณวุฒิ, สุนารี ราชสีมา และ โน้ต เชิญยิ้ม จะมีคนละ 100 คะแนน รวมเป็น 300 คะแนน คณะกรรมการมีสิทธิ์กดลบหรือบวกคะแนนได้ตลอดเวลา ถ้าเกิดนักร้องมีคะแนนเท่ากันจะต้องดวลเสียงสดเพื่อหาผู้เข้ารอบแต่ถ้าคะแนน​เท่ากัน​ทั้งกลุ่ม​จะต้องไปแข่งขัน​กันใหม่เพื่อหาผู้เข้ารอบ​ในแต่​ละรอบ โดยแบ่งเป็น 5 รอบ ดังนี้
และสำหรับในซีซั่นนี้ มีกติกาพิเศษ รองแชมป์เพชรสีต่างๆ ที่มีคะแนนสะสมในทุกรอบที่สูงที่สุด จะได้เข้ารอบชิงชนะเลิศ เช่นเดียวกัน
เพชรคู่เพชร 300 เป็นการรวบรวมศิลปินลูกทุ่ง มาแข่งขันกันเป็นทีม ประกอบด้วยทีมละ4ท่าน โดยแต่ละทีมจะต้องทำคะแนนให้ได้ 300 คะแนน 5 ใน 6 เพลง ถ้าทำได้จะได้รับ "เข็มกลัดเพชรคู่เพชร 300" ศิลปินแต่ละทีมจะต้องส่งตัวแทนเพื่อร้องเพลงโจทย์ต่างๆ ได้แก่
'''เริ่มออกอากาศวันที่ 7 พฤศจิกายน พ.ศ. 2564 - 29​ พฤษภาคม​ พ.ศ.​ 2565'''
'เพชรตัดเพชรแท็กทีม'
'''เริ่มออกอากาศวันที่ 6 พฤศจิกายน พ.ศ. 2565 - 30 เมษายน พ.ศ. 2566
'เพชรตัดเพชร ศึกโคตรเพชร'
'''เริ่มออกอากาศวันที่ 7 พฤษภาคม พ.ศ. 2566 - ปัจจุบัน
'เพชรตัดเพชร สามสี'
พิธีกรและกรรมการ
ดำเนินรายการโดย พัน พลุแตก โดยคณะกรรมการ ทั้ง 3 ท่าน ได้แก่ ครูสลา คุณวุฒิ, สุนารี ราชสีมา และ โน้ต เชิญยิ้ม พิธีกร กรรมการ  ปฏิบัติหน้าที่แทน สุนารี ราชสีมา ในตอนที่ 23-26
ผู้เข้าแข่งขัน
แชมป์เพชรตัดเพชร  แชมป์ประจำเพชรสี
วัดใหม่ลำนกแขวก
วัดใหม่ลำนกแขวก เป็นวัดราษฎร์สังกัดคณะสงฆ์มหานิกาย ตั้งอยู่ในแขวงแสนแสบ เขตมีนบุรี กรุงเทพมหานคร มีที่ดิน 10 ไร่ 2 งาน
วัดใหม่ลำนกแขวกได้รับพระราชทานวิสุงคามสีมาเมื่อวันที่ 2 พฤษภาคม  พ.ศ. 2446 เดิมมีเพียงโบสถ์ที่ปลูกด้วยหลังคาสังกะสี ไม่มีฝาอยู่เลยสักด้านเดียว และไม่มีพระสงฆ์อยู่ ต่อมามีคนมาปลูกบ้านเรือนบริเวณนี้จนขยายเป็นหมู่บ้าน จึงได้มีพระอยู่ 3 รูป คือ อาจารย์ชม หลวงดามี  และพระผ่อง โดยมีหลวงปู่ชมเป็นเจ้าอาวาส ต่อมาราว พ.ศ. 2472 หลวงปู่ชมพร้อมด้วยผู้มีจิตศรัทธา นำโดยนายเป้าและนายช่วง ทองประดิษฐ์ นายเหมือน เข็มกลัดทอง นายบก ทิวะกะลิน และนายโต๊ะ ฉิมวงษ์ ได้ร่วมใจสละทรัพย์สร้างอุโบสถขึ้นหนึ่งหลัง และไปอัญเชิญหลวงพ่อโต ซึ่งเป็นพระที่แกะสลักด้วยหินทรายแดง  ปางสมาธิ  ศิลปะอู่ทอง  ที่ได้ขุดพบจากวัดร้างใน จังหวัดสุพรรณบุรี  มาประดิษฐานเป็นพระประธานในอุโบสถ
ศาลาการเปรียญหลังใหญ่มีอักษรพระนามาภิไธยย่อ สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี ประดับอยู่ที่หน้าบัน ภายในประดิษฐานพระพุทธสิหิงค์จำลอง ขนาดหน้าตักกว้าง 60 นิ้ว บริเวณวัดยังเป็นที่ตั้งของโรงเรียนวัดใหม่ลำนกแขวก
ปนาลี
ปนาลี หรือ การ์กอยล์ (Gargoyle; gargouille) ความหมายของปนาลีทางสถาปัตยกรรมหมายถึงหินที่แกะเป็นรูปอัปลักษณ์ (grotesque) ยื่นออกไปจากสิ่งก่อสร้างที่มีรางและช่องให้น้ำจากหลังคาไหลห่างจากตัวสิ่งก่อสร้าง
คำว่า “gargoyle” มาจากภาษาฝรั่งเศสว่า “gargouille” ซึ่งแปลว่าคอหอย ซึ่งมาจากภาษาละติน “gurgulio, gula” หรือคำที่มีรากมาจาก “gar” ที่แปลว่า กลืน ซึ่งคล้ายเสียงน้ำไหลในท่อ (ตัวอย่าง: ภาษาสเปน “garganta” แปลว่าคอหอย จึงใช้คำว่า “garganta” สำหรับ “gargoyle”)
รูปอัปลักษณ์ที่มิได้ใช้เป็นรางน้ำแต่ใช้เป็นสิ่งตกแต่ง ตามภาษาสามัญก็ยังเรียกว่าปนาลี ถึงแม้ว่าทางสถาปัตยกรรมจะแยกการใช้ระหว่างคำว่าปนาลี และคำว่ารูปอัปลักษณ์ ปนาลีจะเป็นคำที่ใช้สำหรับรูปอัปลักษณ์ที่ใช้เป็นรางน้ำ และคำว่ารูปอัปลักษณ์จะหมายถึงรูปสลักที่มิได้ใช้เป็นรางน้ำ
ปนาลีจะเป็นรูปสลักตามมุมต่าง ๆ ของสถาปัตยกรรมในแบบกอธิคในยุโรป โดยมากจะสลักเป็นรูปมังกรหรือปีศาจในท่วงท่าต่าง ๆ โดยท่าที่รู้จักมากที่สุดคือท่านั่งยอง ๆ ตามองไปทางข้างหน้า
ปนาลีเชื่อว่าเดิมเป็นมังกร ชาวยุโรปในยุคกลางเชื่อว่าการ์กอยล์เมื่อตอนกลางวันจะเป็นรูปสลัก ตกกลางคืนจะกลายร่างเป็นมังกรบินไปทั่วหมู่บ้านหรือเมืองที่อาศัย เพื่อปกป้องดูแลมิให้มีสิ่งชั่วร้ายต่าง ๆ เข้ามารังควาน
โพลีคีทา
โพลีคีท (Polychaeta) หรือ ไส้เดือนทะเล เป็นสิ่งมีชีวิตพื้นทะเลอยู่ในไฟลัมสัตว์พวกหนอนปล้อง ลักษณะที่เด่นชัด คือ การมีเดือย (setae) หรือก้าน (chaetae) ในแต่ละปล้องเป็นจำนวนมาก จึงเป็นที่มาของชื่อ โพลีคีท (polychaete) โดย poly หมายถึง มาก และ setae หรือ chaete หมายถึง ขนแข็ง
นอกจากนี้ ลำตัวของไส้เดือนทะเลยังมีรยางค์สองข้างของแต่ละปล้อง เรียกว่า พาราโพเดียม (parapodium) งอกออกมาจากผนังด้านข้างของปล้อง ปล้องละ 1 คู่ ลักษณะเป็น 2 พู ประกอบไปด้วยพูด้านบนหรือด้านหลัง เรียกว่า โนโทโพเดียม (notopodium) และพูด้านล่างหรือด้านท้อง เรียกว่า นิวโรโพเดียม (neuropodium) ลำตัวของไส้เดือนทะเลนั้นสามารถแบ่งออกเป็น 3 ส่วนด้วยกัน คือ
คัปปะ
คัปปะ ( โดยทั่วไปนิยมทับศัพท์ว่า "กัปปะ") เป็นผีญี่ปุ่นชนิดหนึ่ง จัดอยู่ในจำพวกพรายน้ำ
รูปร่างและลักษณะนิสัย
คัปปะมีรูปร่างลักษณะแตกต่างออกไปตามแต่ละความเชื่อ แต่โดยรวมแล้วคัปปะจะเป็นส่วนผสมของสัตว์น้ำหลาย ๆ ชนิด เช่น เชื่อว่าคัปปะมีส่วนสูงเพียง 3–4 ฟุต มีผิวหนังสีเขียวหรือสีน้ำตาลกระดำกระด่าง มีเมือกลื่นคล้ายสัตว์ครึ่งบกครึ่งน้ำ หรือมีขนดกทั่วทั้งตัว หรือกระทั่งมีเกล็ดหุ้มลำตัวเหมือนปลา และที่หลังมีกระดองเต่า นิ้วของคัปปะมีลักษณะคล้ายกับกบ คือ มีพังผืดเชื่อมต่อกันเพื่อใช้ในการว่ายน้ำ ใบหน้าและปากของคัปปะแหลมยาว มีจะงอยปากงุ้มที่แข็งแรงและคมกริบมาก บนกลางศีรษะจะแบนราบเหมือนจานไม่มีเส้นขนหรือผม แขนขาของคัปปะยาวและยืดหยุ่นได้ เป็นปีศาจที่อาศัยอยู่ตามหนองน้ำหรือแหล่งน้ำต่าง ๆ  เชื่อว่า อาหารที่คัปปะชอบคือ แตงกวา ชอบเล่นซูโม่เพราะมีพละกำลังมาก  ลักษณะพิเศษคือ มีจานอยู่บนหัวไว้เก็บน้ำ ซึ่งน้ำจะทำให้คัปปะมีพลังพิเศษ และมีพละกำลังมากขึ้น ในทางกลับกันถ้าสูญเสียน้ำไป คัปปะจะอ่อนแรงลงอย่างมาก ถึงขนาดที่ไม่สามารถขยับตัวได้ ถึงแม้ว่าคัปปะจะมีรูปร่างพอ ๆ กับเด็ก แต่ก็เป็นผีที่เอาชนะได้ยาก    เมื่อคัปปะขึ้นจากน้ำจะหมดฤทธิ์ จึงใส่น้ำไว้บนศีรษะที่แบนราบของตัวเอง ดังนั้นเมื่อพบเจอกับคัปปะให้ก้มคาราวะ เมื่อคัปปะคาราวะตอบ น้ำบนศีรษะจะหก ทำให้หมดฤทธิ์ และอีกวิธี ก็คือ ให้เขียนชื่อตัวเอง ลงไปในแตงกวา แล้วขว้างลงไปในแม่น้ำ เมื่อ คัปปะ มาเจอแตงกวานี้เข้าก็จะกินอย่างเอร็ดอร่อย และ ก็จดจำชื่อ ที่อยู่บนแตงกวาด้วย คราวหน้าบังเอิญต้องเจอะเจอเจ้าของชื่อ คัปปะ ก็จะไม่ทำอันตรายอะไร ปัจจุบันมีซูชิชนิดหนึ่ง ไส้แตงกวา เรียกว่า "คัปปะมะกิ"
ความเชื่อ
ความเชื่อเรื่อง คัปปะ มีกระจายไปทั่วประเทศญี่ปุ่น โดยเฉพาะที่เกาะคิวชู มีตำนานเล่าว่ามีช่างไม้ที่มีชื่อเสียงคนหนึ่ง ชื่อ ฮิดะริ จินโกะโระ อ้างว่าตุ๊กตาไม้ที่ตนทำโยนลงน้ำ กลายเป็นคัปปะไป อีกตำนานก็เล่าว่า เดิมคัปปะเป็นเทพที่ดูแลแม่น้ำลำคลอง แต่เมื่อมนุษย์เลิกนับถือสิ่งศักดิ์สิทธิ์ คัปปะเลยตกชั้นเป็นเพียงภูติผีธรรมดา ที่ญี่ปุ่นในปัจจุบัน มีศาลเจ้าบูชาคัปปะ โดยพ่อแม่ของเด็กจะนำของมาเซ่นไหว้คัปปะ เช่น เหล้าสาเก, น้ำ, คัมภีร์, กลอง เพื่อไม่ให้คัปปะยุ่งเกี่ยวกับลูกของตน และที่ร้านเหล้าแห่งหนึ่งห่างจากเมืองฟุกุโอกะราว 2 ชั่วโมง ก็มีสิ่งที่เชื่อว่าเป็นซากของคัปปะอยู่ด้วย ซึ่งซากนี้มีอายุกว่า 400 ปี หรือในราวยุคเอโดะ โดยมีผู้พบที่ห้องใต้หลังคา แต่ทว่าซากนี้ก็ยังมิได้มีการตรวจสอบทางวิทยาศาสตร์ รวมถึงที่วัดแห่งหนึ่งในกรุงโตเกียวก็มีกระดูกเท้าของสัตว์ชนิดหนึ่ง พระที่วัดแห่งนี้เชื่อว่าเป็นกระดูกของคัปปะ ซึ่งผู้เชี่ยวชาญเรื่องสัตววิทยาเห็นว่าไม่น่าจะใช่เท้าของสัตว์ครึ่งบกครึ่งน้ำเพราะไม่ปรากฏพังผืด แต่น่าจะเป็นเท้าของสัตว์จำพวกสุนัข
อาจเป็นไปได้ว่า สิ่งที่มีบุคคลเห็นเป็นคัปปะ คือ สัตว์บางประเภทเช่น นาก หรือ ลิง มาก้มดื่มน้ำในเวลากลางคืนก็ได้
ที่เมืองโตะโนะ จังหวัดอิวะเตะ ในภูมิภาคโทโฮะกุ มีความเชื่อเรื่องคัปปะมาก จนกลายเป็นสัญลักษณ์ประจำเมือง ที่นี่มีพยานจำนวนมากที่อ้างว่าตนพบเห็นคัปปะ ผู้ที่เคยพบกล่าวว่าเห็นคัปปะในพุ่มไม้ มีตาแวววาว เชื่อว่าอาศัยอยู่ในแม่น้ำ เมื่ออากาศหนาวก็ย้ายเข้าไปอยู่ในถ้ำ ที่นี่มีแม่น้ำ คือ แม่น้ำคัปปะบุชิ (カッパ淵) เชื่อว่าที่ต้นน้ำเป็นแหล่งที่อยู่อาศัยของคัปปะ
ปัจจุบัน
ปัจจุบันเรื่องราวของคัปปะถูกสร้างเป็นภาพยนตร์, ละคร หรือการ์ตูนต่าง ๆ มากมาย เช่น ตัวละคร ซึเนโอะ ในเรื่องโดราเอมอน ก็นำมาจากคัปปะนั่นเอง โดยมากแล้ว คัปปะ ที่ปรากฏตามสื่อในวัฒนธรรมร่วมสมัยต่าง ๆ นั้น มักจะไม่มีภาพของความน่ากลัวหรือเป็นอันตราย ซึ่งต่างไปจากความเชื่อดั้งเดิม แต่อย่างไรก็ตาม ในปัจจุบันก็ยังคงมีป้ายเตือนอันตรายจากคัปปะอยู่ตามริมแม่น้ำหรือแหล่งน้ำต่าง ๆ ทั่วญี่ปุ่น และพ่อแม่ชาวญี่ปุ่นก็จะสอนลูก ๆ ของตนให้กลัวคัปปะเมื่อลงไปเล่นใกล้กับแหล่งน้ำ
นูเมนอร์
นูเมนอร์ (Númenor) เป็นชื่อเกาะแห่งหนึ่งในโลกจินตนาการของ เจ. อาร์. อาร์. โทลคีน ชุด เดอะลอร์ดออฟเดอะริงส์ เป็นแผ่นดินที่แยกต่างหากออกมาจาก มิดเดิลเอิร์ธ มีแนวคิดในการประพันธ์มาจากแผ่นดินจมสมุทรแอตแลนติส ชื่อนูเมนอร์มาจากภาษาเควนยา ว่า Númenórë ซึ่งมีความหมายว่า แผ่นดินตะวันตก โทลคีนเขียนไว้ว่า เมื่อแปลงจากคำภาษาเควนยาเป็นภาษานูเมนอเรียน ชื่อนี้ออกเสียงเป็น อนาดูเน (Anadûnê)
ประวัติ
นูเมนอร์เป็นอาณาจักรของมนุษย์ชาวเอไดน์ หลังสิ้นสุดสงครามในยุคที่หนึ่ง ทำให้แผ่นดินเบเลริอันด์จมลงสู่ใต้ทะเล ปวงเทพจึงสร้างเกาะแห่งนี้ให้เป็นรางวัลแก่มนุษย์ที่ช่วยเหลือการศึกกับฝ่ายเทพ โดยยกแผ่นดินขึ้นเป็นเกาะกลางมหาสมุทรใหญ่ ระหว่างทวีปอามันกับมิดเดิลเอิร์ธ เรียกชื่อดินแดนนี้ว่า อันดอร์ (Andor) หมายถึง 'แผ่นดินอันเป็นกำนัล'  มนุษย์ชาวเอไดน์ออกเดินทางมาสู่ดินแดนนี้โดยแล่นเรือติดตามดวงดาวของเออาเรนดิล ดังนั้นดินแดนนี้จึงมีชื่อเรียกอีกชื่อหนึ่งว่า เอเลนนา (Elenna) ซึ่งแปลว่า 'มุ่งสู่ดวงดาว'
เอลรอส บุตรแห่งเออาเรนดิล ผู้เลือกชะตาชีวิตเยี่ยงมนุษย์ ได้เป็นกษัตริย์องค์แรกของชาวนูเมนอร์ ทรงพระนามว่า 'ทาร์-มินยาทัวร์' ทรงครองราชย์ตั้งแต่ปีที่ 32 ถึง 442 ของยุคที่สอง ทายาทในสายวงศ์ของพระองค์ล้วนมีอายุยืนยาวมากกว่ามนุษย์โดยปกติทั่วไปมาก
ปวงเทพสั่งห้ามชาวนูเมนอร์มิให้ล่องเรือไกลไปทางตะวันตกจนกระทั่งมองไม่เห็นแผ่นดินของตน เพื่อป้องกันมิให้พวกเขาคิดเดินทางมาสู่แผ่นดินอมตะ แต่ด้วยใจรักการเดินทางทำให้ชาวนูเมนอร์ออกสำรวจโลกไปกว้างไกลทั้งทางตะวันออก ทางเหนือ และทางใต้ กษัตริย์นักเดินเรือคนสำคัญของนูเมนอร์คือ ทาร์-อัลดาริออน ทรงบุกเบิกดินแดนบนมิดเดิลเอิร์ธกว้างและไกล และทรงเจริญสัมพันธไมตรีกับกิล-กาลัด ที่สร้างอาณาจักรอยู่ที่ชายฝั่งทางเหนือ คือที่ลินดอน
รัชสมัยของ อาร์-ฟาราโซน (หรือ ทาร์-คาลิออน) ทรงยกทัพไปครองมิดเดิลเอิร์ธ เซารอนไม่กล้าสู้ด้วย จึงแสร้งเป็นยอมจำนน และมาอยู่นูเมนอร์ในฐานะเชลย แต่แล้วก็สร้างความเชื่อถือของตัวขึ้นจนได้เป็นที่ปรึกษาสำคัญขององค์กษัตริย์ เซารอนในร่างแปลงของ 'อันนาทาร์' ยุยงให้อาร์-ฟาราโซน คิดเหิมเกริมจะไปช่วงชิงความเป็นอมตะจากปวงเทพ จนเป็นเหตุแห่งความพินาศของอาณาจักรในที่สุด
ภูมิประเทศ
บทบรรยายเรื่องลักษณะภูมิประเทศของนูเมนอร์ แสดงไว้ในหนังสือ Unfinished Tales ตอน "บทพรรณนาว่าด้วยลักษณะของเกาะนูเมนอร์" กล่าวว่า ตัวเกาะตั้งอยู่กลางมหาสาคร (The Great Sea) ค่อนไปทางทวีปอามันมากกว่ามิดเดิลเอิร์ธ ลักษณะของเกาะรูปร่างคล้ายดาวห้าแฉก แบ่งเป็นแคว้นต่างๆ ดังนี้
พ.ศ. 117
พุทธศักราช 117 ใกล้เคียงกับ ก่อน ค.ศ. 427
พ.ศ. 118
พุทธศักราช 118 ใกล้เคียงกับ ก่อน ค.ศ. 426
รัฐชีน
ชีน หรือ ชิน (ချင်းပြည်နယ်) เป็นหนึ่งในรัฐที่ตั้งอยู่ทางตะวันตกของประเทศพม่า มีเมืองหลักคือฮาคา
อาณาเขตติดต่อ
รัฐชีนมีอาณาเขตติดต่อดังนี้
การแบ่งเขตการปกครอง
รัฐชีนแบ่งออกเป็น 6 จังหวัด ดังนี้
ประชากร
เชื้อชาติ ส่วนใหญ่เป็นชาวชีน นอกจากนั้นมีชาวมารา ชาวคูมี และชาวพม่า
ศาสนา ส่วนใหญ่นับถือศาสนาคริสต์ นอกนั้นนับถือศาสนาพุทธ
ประเพณีท้องถิ่น
ลามะคาหรือประเพณีการเก็บเกี่ยว เองคาหรือประเพณีอุ่นเรือน นอกจากนั้นยังมียูลักควาโดหรือวันปีใหม่ ควางเจวหรือวันฉลองตรงกับวันที่ 20 กุมภาพันธ์
โอลิโกคีทา
โอลิโกคีทา (Oligochaeta) เป็นชั้นหนึ่งในไฟลัมแอนเนลิดา เช่นไส้เดือน ไส้เดือนทะเล
กาซูแล
กาซูแล (cassoulet) หรือ กาซูเล็ต (caçolet) เป็นสตูเข้มข้นที่มีส่วนผสมหลักเป็นถั่วขาวกับเนื้อสัตว์หลายชนิด (โดยทั่วไปใช้ไส้กรอกหมู, เนื้อห่าน, เนื้อเป็ด และบางครั้งใช้เนื้อแกะ) มีถิ่นกำเนิดในภาคใต้ของฝรั่งเศส อาหารชนิดนี้ได้รับการตั้งชื่อตามภาชนะปรุงอาหารแบบดั้งเดิมที่เรียกว่า กัสรอล (casserole) ซึ่งเป็นภาชนะดินเผาที่มีรูปร่างกลม ก้นลึก และด้านข้างลาดเอียง
โมโลไก
โมโลไก (Molokai ) เป็นเกาะในหมู่เกาะฮาวาย รัฐฮาวาย สหรัฐอเมริกา มีขนาด 38 x 10 ไมล์ (61 x 16 กม.) มีเนื้อที่ 260 ตร.ไมล์ (673.40 ตร.กม.) เป็นเกาะใหญ่เป็นอันดับ 5 ของหมู่เกาะฮาวายและใหญ่เป็นอันดับ 27 ของสหรัฐอเมริกา ตั้งอยู่ทางตะวันออกของเกาะโอวาฮู
นักเดินเรือชาวยุโรปคนแรกที่เดินทางมารถึงเกาะคือ กัปตัน จอร์จ ดิกซอน ในปี ค.ศ. 1786
พ.ศ. 119
พุทธศักราช 119 ใกล้เคียงกับ ก่อน คริสต์ศักราช 425
บั้งไฟ พับลิชชิ่ง
บั้งไฟ พับลิชชิ่ง เป็นบริษัทในกลุ่มธุรกิจสิ่งพิมพ์ในเครือ บริษัท เครือบั้งไฟตระกูลวงษ์คำเหลา จำกัด (มหาชน) ดำเนินธุรกิจสื่อสิ่งพิมพ์ ทั้งผลิต และจำหน่ายนิตยสาร และพ็อคเก็ตบุ๊ค มีสำนักพิมส์ 2 สำนักคือ วงษ์คำเหลาออฟชิน     ลักษ์ พับลิชชิ่ง(หม่ำถือหุ้น ลักษ์ พับลิชชิ่ง 50%)
นิตยสารได้แก่ "หม่ำ มุกแป้ก" ซึ่งเป็นนิตยสารฉบับแรกของบริษัท มีเนื้อหาสาระเกี่ยวกับการแนะนำอาชีพต่างๆ ที่น่าสนใจ แปลกใหม่ ให้ผู้อ่านได้รับความรู้และแนวทางในการประกอบอาชีพ และมีหนังสือผลิตใหม่ออกมา เช่น ,"ความลับในไหปลาแดก","นางฟ้าของหม่ำ" และมีความคิดที่จะผลิตหนังสือการ์ตูนตลก คือ บิ๊กหม่ำ เดอะพ็อกเก็ตบุ๊ก และหนังสือพิมพ์ วงการบันเทิงนิวส์
กัญภัส ศรีณรงค์ ชยานุวัฒน์
กัญภัส ศรีณรงค์ เป็นนักเรียนทุนดนตรีคลาสสิกในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ฝึกฝนดนตรีด้วยการเริ่มเล่นเปียโนมาตั้งแต่อายุ 3 ขวบ ต่อมาจึงเริ่มหัดเล่นไวโอลิน และเริ่มสนใจการเล่นเชลโล่อย่างจริงจังเมื่ออายุ 14 ปี เกิดเมื่อวันที่ 13 พฤษภาคม พ.ศ. 2525 มีพี่น้อง 3 คน อุทัยศรีเป็นคนที่ 2 และปัจจุบันออกอัลบั้มกับค่าย Exact ในนามของ "Vietrio" พี่น้องทั้ง 3 คนของครอบครัวศรีณรงค์ ชีวิตส่วนตัวได้สมรสกับแฟนหนุ่มนักธุรกิจ "แชมป์ - นพพล ชยานุวัฒน์" เมื่อวันที่ 18 มกราคม 2558 ณ โรงแรมพลาซ่า แอทธินี รอยัล เมอริเดียน หลังจากคบหาดูใจกันมานาน 5 ปี
รายชื่อเพลงในอัลบั้ม VieTrio Love Birds (2009)
Hot Album
Cool Album
วัดอุดมรังสี
วัดอุดมรังสี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองค้างพลู เขตหนองแขม กรุงเทพมหานคร มีเนื้อที่ 13 ไร่ 3 งาน 69 ตารางวา พื้นที่ตั้งวัดเป็นที่ราบลุ่ม ติดกับถนนเพชรเกษม ใกล้เคียงกับคลองมหาศร
วัดเริ่มก่อสร้างเมื่อ พ.ศ. 2500 เมื่อสมเด็จพระอริยวงศาคตญาณ (ปลด กิตฺติโสภโณ) วัดเบญจมบพิตรดุสิตวนารามราชวรวิหาร ได้รับการถวายที่ดินจากนายล้อมและนางพิมเสน ฟักอุดม จำนวน 7 ไร่ 1 งาน ได้รับอนุญาตตั้งวัดเมื่อวันที่ 27 กรกฎาคม พ.ศ. 2508 ชื่อของวัดนำมาจากคำว่า "อุดม" ซึ่งเป็นส่วนหนึ่งของนามสกุลผู้สร้างวัดและถวายที่ดิน ส่วนคำว่า "รังสี" หมายถึง วัดอันเป็นแดนให้รัศมีหรือแสงสว่างมาก ผู้ขออนุญาตสร้างวัด คือ นายล้อม วัดได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508 ได้ประกอบพิธีผูกพัทธสีมาเมื่อวันที่ 6 พฤษภาคม พ.ศ. 2516
อาคารเสนาสนะประกอบด้วย อุโบสถ กว้าง 25 เมตร ยาว 35 เมตร สร้างเมื่อ พ.ศ. 2503 กุฏิสงฆ์จำนวน 18 หลัง ศาลาการเปรียญทรงไทย 2 ชั้น กว้าง 22 เมตร ยาว 44 เมตร สำหรับปูชนียวัตถุ มีพระประธานประจำอุโบสถ นามว่า พระพุทธรังสี เป็นพระพุทธรูปปางมารวิชัย ขนาดหน้าตักกว้าง 60 นิ้ว สูง 70 นิ้ว สร้างเมื่อ พ.ศ. 2510 วัดยังมีหลวงพ่อขาวและพระพุทธรูปปางต่าง ๆ รูปเหมือนสมเด็จพระพุฒาจารย์ (โต พฺรหฺมรํสี) และรอยพระพุทธบาทจำลอง
รายชื่อผู้เล่นของสโมสรฟุตบอลจังหวัดสมุทรสาคร
ผู้เล่นชุดปัจจุบัน
ยูโร เค้ก ลีก โปร ฤดูกาล 2017 (ไทยลีก3) ณ วันที่ 15 เมษายน 2560
(SAMUEL AMPOFO)
(Thales Lima Cruz)
(Welington Adao Cruz)
เจดีย์วัดฝอกง
เจดีย์วัดฝอกง ตั้งอยู่ในอำเภอหยิง มณฑลชานซี ประเทศจีน เป็นเจดีย์ที่สร้างด้วยไม้ โดยสร้างแบบศิลปะจีน สร้างใน ค.ศ. 1056 ในสมัยราชวงศ์เหลียว โดยสร้างในสมัยจักรพรรดิเหลียวต้าวจง (เย่ว์ลี่หงจี่) ซึ่งได้รอดจากความเสียหายของแผ่นดินไหวขนาดใหญ่หลายครั้ง ซึ่งมีชื่อเสียงในประเทศจีน จนได้รับขนานนามว่า มู่ต้า  องค์เจดีย์มีความสูงประมาณ 4 เมตร (13 ฟุต) ยอดเจดีย์สูงประมาณ 10 เมตร (33 ฟุต) และมีความสูงรวมทั้งเจดีย์ประมาณ 67.31 เมตร (220.83 ฟุต) เป็นเจดีย์ไม้ที่เก่าแก่ที่สุดที่ยังอยู่ในประเทศจีน แม้ว่าจะเป็นเจดีย์ที่เก่าแก่ที่สุดที่ทำด้วยไม้ในประเทศจีน แต่เจดีย์ที่เก่าแก่ที่สุดในประเทศจีนคือ เจดีย์ซ่งเย่ว์ ซึ่งเป็นเจดีย์ที่ทำจากอิฐ ซึ่งสร้างในช่วงกลางของสมัยราชวงศ์ถัง (ค.ศ. 618-ค.ศ. 907) มีระยะทางห่างจากเมืองต้าถง ทางตอนใต้ประมาณ 85 กิโลเมตร (53 ไมล์)
แท็กซี่ (วงดนตรี)
วงแท็กซี่ มีผลงานเพลงที่โด่งดังเช่นเพลง น่านี่น่าว, ร้องไห้ทำไม, อรวรรณ, นางฟ้ากับควาย และมีเพลงที่สร้างชื่อเสียงให้กับวงอย่างมากคือเพลง คิดถึงฉันไหมเวลาที่เธอ... โดยชื่อของวงแท็กซี่ มาจากการตั้งชื่อให้โดย ฉ่าย สมชัย ขำเลิศกุล และมีผลงานสตูดิโออัลบั้มทั้งหมด 5 ชุด และมีอัลบั้มพิเศษ 1 ชุด ก่อนที่สมาชิกจะแยกวงกันไปในปี พ.ศ. 2549
พุสซีแคตดอลส์
พุสซีแคต ดอลส์ (Pussycat Dolls) เป็นกลุ่มศิลปินหญิงล้วน ชาวอเมริกัน กลุ่มนักเต้นโชว์ที่โด่งดังใน ลอสแอนเจลิส ด้วยสไตล์แบบ Burlesque ก่อตั้งโดยโรบิน แอนทิน นักออกแบบท่าเต้นชื่อดังในปี ค.ศ. 1995 หลังจากเต้นโชว์ในลอสแอนเจลิสไม่นาน จึงตัดสินใจเปลี่ยนพวกเธอให้กลายเป็น Music Group โดยมีสมาชิกทั้งหมด 6 คน ประกอบไปด้วย นิโคล เชอร์ซิงเงอร์, เจสสิก้า ซัตทา, แอชลีย์ โรเบิร์ตส์, คิมเบอร์ลีย์ ไวแอตต์, คาร์มิต บาชาร์ และเมโลดี้ ธอร์นตัน และได้ออกผลงานชุดแรกในปี 2005 กับอัลบั้ม PCD ที่มีเพลงดังอย่าง "Don’t Cha" ที่ได้บัสตา ไรมส์มาช่วยร้อง เพลงนี้สามารถขึ้นอันดับ 2 ในชาร์ตบิลบอร์ด และอันดับ 1 ในยูเคชาร์ต
แท็กซี่ (วงดนตรี)
หลังจากแยกวง ระหัส ราชคำ หรือ กบ นักร้องนำและมือกีตาร์ได้ไปเป็นศิลปินเดี่ยวมีผลงานเพลงกับค่ายจีนี่เรคอร์ดส และค่ายอัพจี ส่วนอาคม นุชนิล หรือ เอก มือเบส ได้เข้าร่วมวงฟาเรนไฮธ์ และ เล่นแบ็คอัพให้กับ อัสนี วสันต์ แล้วยังได้ออกผลงานเดี่ยวเป็นอีพี 1 ชุด